Diari Oficial de la Generalitat Valenciana


Sumari del DOGV 9810, del 15-03-2024 (2024/2297)

Extracte de la Resolució de 20 de febrer de 2024, de la vicerectora d'Igualtat, Diversitat i Polítiques Inclusives de la Universitat de València, per la qual es convoca la segona edició del Premi Diversitats i s'establixen les bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9810

Data del DOGV
:   15-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2297


Data del document
:   07-03-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 20 de febrer de 2024, de la vicerectora d'Igualtat, Diversitat i Polítiques Inclusives de la Universitat de València, per la qual es convoca la segona edició del Premi Diversitats i s'establixen les bases reguladores. [2024/2297]  
BDNS (identif.): 748689  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/748689)  
  
Primer. Beneficiaris  
Persones que, cursant estudis a la Universitat de València, hagen defensat el treball de final de grau, de final de màster o la tesi doctoral en aquesta Universitat.  
  
Segon. Objecte  
Reconeixement dels treballs originals en matèria de diversitat etnicocultural i religiosa, diversitat sexual, de gènere i familiar, LGTBIQ+, igualtat de tracte, no-discriminació i prevenció dels delictes d'odi defensats en aquesta universitat en el curs acadèmic 2022-2023; per a les següents modalitats, segons els cicles d'estudis oficials:  
  
• Modalitat 1: estudis de grau - Treball de Final de Grau (TFG)  
• Modalitat 2: estudis de màster - Treball de Final de Màster (TFM)  
  
• Modalitat 3: estudis de doctorat - tesi doctoral (TD)  
  
Tercer. Bases reguladores  
La convocatòria està publicada en la següent url: https://tauler.uv.es i es farà difusió en la pàgina web de diversitats: https://www.uv.es/diversitats/  
  
  
  
Quarta. Quantia  
a) Es concedirà un premi per cada modalitat establerta en aquesta convocatòria:   
- 500 euros i diploma: primera modalitat, per a treballs de final de grau (TFG).  
- 1.000 euros i diploma: segona modalitat, per a treballs de final de màster (TFM).  
- 1.500 euros i diploma: tercera modalitat, per a tesis doctorals (TD).  
b) De conformitat amb l'apartat 5.b), tercer punt, es podran concedir premis ex aequo. En aquest cas, la quantitat prevista es distribuirà entre els treballs premiats.  
c) Es podran concedir accèssits, sense dotació econòmica, si la qualitat dels treballs presentats i no premiats ho mereixen, segons el criteri del jurat.  
d) L'import dels premis està subjecte a la retenció de l'impost sobre la renda de les persones físiques (IRPF) que marca la llei, i es formalitzarà per mitjà de transferència bancària en un únic pagament, per a la qual cosa caldrà emplenar la fitxa de pagaments a tercers en el termini de quinze dies comptadors a partir de l'endemà de la publicació del resultat. Aquesta fitxa serà facilitada per la iniciativa Diversitats a través del correu electrònic que, a aquest efecte, hagen indicat les persones premiades en la sol·licitud de presentació al premi. Els premis es faran efectius tan bon punt la resolució adquirisca fermesa.  
  
Cinquè. Termini de presentació de sol·licituds  
Les sol·licituds s'han de presentar en el termini d'un mes a partir de l'endemà de la publicació de l'extracte de la resolució de la convocatòria del premi en el Diari Oficial de la Generalitat Valenciana (DOGV).   
  
Si la sol·licitud no té els requisits o no va acompanyada de la documentació exigida en aquesta convocatòria, podrà ser esmenada de conformitat amb les previsions i els efectes de l'article 68 (esmena i millora de sol·licituds) de la Llei 39/2015, d'1 d'octubre, del procediment administratiu comú de les administracions públiques.  
  
Sisè. Altres dades  
Criteris de valoració   
Els premis es valoraran, per a cada modalitat establerta, segons els criteris següents:  
a) Originalitat i impacte (amb una valoració del 50% de la puntuació total):   
- La singularitat en el plantejament del tema.   
- Grau de transferència i innovació social per a la consecució de la igualtat en la diversitat.  
b) Metodologia utilitzada (amb una valoració del 30% de la puntuació total):  
- Precisió i tractament científic.   
- Bibliografia i ús de fonts documentals.  
c) Elaboració del treball (amb una valoració del 20% de la puntuació total):  
Per a treballs ordinaris  
- Claredat expositiva i construcció d'un discurs ben articulat.  
- Ordenació adequada del treball i coherència interna.  
Per a treballs de divers format (web, blog, vídeo...):  
- Accessibilitat i usabilitat. El format triat (web, blog, vídeo...) ha de poder ser utilitzat pel major nombre de persones possible, independentment de les capacitats i coneixements.  
- Coherència estètica. L'organització de l'espai, fonts, grandària, fons, etc. s'han de reconèixer fàcilment d'acord amb una iconografia o marca del disseny proposat.  
Sol·licituds  
a) Les sol·licituds s'han de presentar electrònicament mitjançant la seu electrònica de la Universitat de València (Registre Electrònic). Segons l'article 2.1., apartat e), del Reglament d'administració electrònica de la Universitat de València, els membres de la comunitat universitària estan obligats a relacionar-se amb la Universitat a través de mitjans electrònics.  
b) Una vegada dins de la seu haureu d'accedir al Registre Electrònic i realitzar la identificació amb el vostre usuari de la Universitat (o amb qualsevol dels altres dos mètodes oferits). És important que durant el procés d'emplenament de la sol·licitud indiqueu en els camps corresponents el següent:  
- Tipus d'òrgan al qual es dirigeix: serveis universitaris, generals i centrals.  
- Òrgan al qual es dirigeix: Unitat d'Igualtat.  
- Tramitació desitjada: instància general.  
c) Documentació que s'ha d'aportar:  
- Imprès de sol·licitud [PDF] degudament emplenat.  
- El treball que es presenta a aquest premi (en format PDF).  
- Resum del treball (en format PDF):  
1) Per als treballs de final de grau, 3-4 fulls.  
2) Per als treballs de final de màster, 6-7 fulls.  
3) Per a les tesis doctorals, 8-10 fulls.  
- Breu currículum (en format PDF).  
  
València, 7 de març de 2024. La rectora, p. d. (DOGV 30.05.2022), la vicerectora d'Igualtat, Diversitat i Polítiques Inclusives: Silvia Martínez Gallego.